open-index/open-wikipedia-markdown huggingface dataset:
וניאמין צוקרמן

**וניאמין צוקרמן**  (ברוסית: **Вениамин Аронович Цукерман**; 6 באפריל 1913 - 25 בפברואר 1993) היה פיזיקאי יהודי סובייטי, שעבד על פיתוח נשק גרעיני סובייטי.  

## קורות חיים
וניאמין צוקרמן נולד בשנת 1913 בויטבסק (אז בתחומי ברית המועצות כיום בבלארוס) למשפחה יהודית. מגיל צעיר הוא סבל מבעיות בעיניים ובגיל 45 התעוור. 

בשנת 1928 המשפחה עברה למוסקבה וצוקרמן סיים קורס שרטוט. בשנת 1930 הוא התחיל לעבוד במעבדה לקרני רנטגן של מכון האווירו-הידרודינמי המרכזי. תוך זמן קצר למעבדה הגיע ויטלי גינזבורג ובשנת 1932 לב אלטשולר. הם הפכו לחברים לכול החיים. בשנת 1934 צוקרמן מונה למנהל מעבדה. הוא פיתח שיטות לצילום ופיתוח צילומי רנטגן מיוחדים לצרכים צבאיים. במקביל לעבודה צוקרמן למד הנדסה וקיבל תואר מהנדס. בשנת 1943 הוא סים לימודי תואר שלישי.

בשנת 1947 צוקרמן החל לעבוד בסארוב במכון המחקר המדעי הכל-רוסי לפיזיקה ניסיונית בו פותח נשק גרעיני סובייטי. הוא פיתח שיטות צילום מתקדמות ופיתח תאוריה של פיצוץ. בשנת 1955 הוא סיים עבודת פוסט דוקטורט ובשנת 1956 מונה לפרופסור.

צוקרמן פיתח שיטות צילום שעל בסיסם פותחו מכשירי צילום שהותקנו גגשושיות סובייטיות ונרה 13 וונרה 14.

צוקרמן פרסם מעל ל-100 מאמרים, כתב 4 ספרים וקיבל 60 פטנטים.

על הישגיו הוא קיבל מספר עיטורים (כולל עיטור לנין 3 פעמים, פרס לנין (1960) ופרס ברית המועצות (4 פעמים). לצוקרמן הוענק תואר גיבור העמל הסוציאליסטי.

ביתו של צוקרמן סבלה מקשיי שמיעה. הוא נכנס לתחום, למד אותו והמציא מספר מכשירים לכבדי שמיעה.

צוקרמן התעוור בגיל 45 אך המשיך לעבוד וללמד. הוא נפטר בגיל 80 בסארוב.

## קישורים חיצוניים
* ביוגרפיה 
* תיור חייו 
* בוריס אלטשולר על 3 חברים - צוקרמן, אלטשולר וגינזבורג 

קטגוריה:פיזיקאים יהודים רוסים
קטגוריה:מדענים יהודים סובייטים
קטגוריה:ממציאים יהודים רוסים
קטגוריה:מעוטרי עיטור הדגל האדום של העמל
קטגוריה:מעוטרי עיטור לנין
קטגוריה:יהודים זוכי פרס לנין
קטגוריה:יהודים מעוטרי גיבור העמל הסוציאליסטי
קטגוריה:מעוטרי עיטור מהפכת אוקטובר
קטגוריה:מעוטרי עיטור אות הכבוד
קטגוריה:סובייטים שנולדו ב-1922
קטגוריה:סובייטים שנפטרו ב-1982
מארי לורה ויולט גיילר

**מארי לורה ויולט גיילר** (באנגלית: **Marie Laura Violet Gayler**; 25 במרץ 1891 - 2 באוגוסט 1976) הייתה כימאית פיזיקלית ומטלורגית אנגלית. תרומתה הבולטת לתחום עסקה בסגסוגות אלומיניום ואמלגמים דנטליים. מרבית עבודתה נעשתה במעבדה הלאומית לפיזיקה, והיא אחת משתי הנשים הראשונות שמונו לסגל במחלקת המטלורגיה של המעבדה.

## ביוגרפיה
מארי לורה ויולט גיילר נולדה ב-25 במרץ 1891 בבריסטול, בתם הצעירה מבין חמש בנות של ויליאם גיילר, מנהל הבולים והבלו בבית סאמרסט, ואלן אמיליה כריסמס, אמנית שעבודותיה הוצגו באקדמיה המלכותית לאמנויות.

גיילר התחנכה בבית הספר סנט מרי בג'רארדס קרוס, והמשיכה ללמוד כימיה ומתמטיקה בבדפורד קולג' (לימים חלק מאוניברסיטת לונדון), וסיימה תואר ראשון ב-1912. בשנת 1922 השלימה תואר שני וב-1924 הייתה לאישה הראשונה שהשלימה תואר דוקטור בכימיה באוניברסיטת לונדון.

בשנת 1912, לאחר שסיימה את התואר הראשון, החלה לעסוק בהוראת בוטניקה בבית ספר בריסטול. בשנת 1915 הצטרפה למחלקה המטלורגית של מעבדה הלאומית לפיזיקה בניהולו של וולטר רוזנהיין.

בשנת 1934 נישאה גיילר לעמיתה למעבדה, ד"ר ג'ון לסלי האוטון, אך שמרה את שם נעוריה למטרות מקצועיות. על אף האיסור על נשים נשואות לעבוד במגזר הציבורי, המשיכה גיילר את עבודתה לאחר שקיבלה אישור מיוחד לכך.

ב-1947 פרשה גיילר מהמעבדה הלאומית לפיזיקה, וניצלה את פרישתה כדי להקדיש יותר זמן להתעניינותה בפיסול. פסל ראשו של המטלורג ויליאם יום-רות'רי  שפיסלה מוצב בספריית המחלקה לחומרים באוניברסיטת אוקספורד.

גיילר נפטרה ב-2 באוגוסט 1976 בווינצ'סטר.

## מחקרה
עבודתה של גיילר במעבדה הלאומית לפיזיקה, יחד עם הנסון והאוטון, ביססה את הבנת תהליכי הזיקון בסגסוגת אלומיניום מסוג דורלומין. עבודתם יצרה תשתית מדעית לפיתוח סגסוגת Y, סגסוגת אלומיניום המכילה ניקל בנוסף לנחושת, למגנזיום ולצורן הקיימים בסגסוגות דורלומין אחרות. הוספת הניקל שיפרה את החוזק והקשיות של סגסוגת הדורלומין שעברה תהליך זיקון בטמפרטורות של 150–200 מעלות צלזיוס, מה שהפך את הסגסוגת לאידיאלית לייצור בוכנות של מנועי בעירה פנימית. סגסוגת Y שימשה גם במעטפת של מטוס הקונקורד בכדי לאפשר למטוס להתמודד עם הטמפרטורות הנוצרות בעת תנועה במהירות על-קולית.

בשנת 1935 החלה גיילר להוביל את העבודה בנושא אמלגמים דנטליים במעבדה הלאומית לפיזיקה, ופיתחה שיטות מטלוגרפיות לחקר הפעפוע והתגובות הכימיות אשר משפיעות על תהליכי ההקשחה בסגסוגות אלו. ב-1947 הוכרה כחברת כבוד באיגוד רופאי השיניים הבריטי, כהוקרה על עבודה זו.

בנוסף, ערכה גיילר מחקרים על סגסוגות ברזל-מנגן ועל נקודות ההתכה של צורן וברזל טהורים. במהלך מלחמת העולם השנייה חקרה את התנהגותם של פלדות דלות-פחמן וסגסוגות דורלומין עבור קליעים חודרי שריון.

## הערות שוליים

קטגוריה:מטלורגים
קטגוריה:בריטיות שנולדו ב-1891
קטגוריה:בריטיות שנפטרו ב-1976
אשרף חנדקלו

**אשרף חנדקלו** (בערבית: **أشرف حندقلو**; נולד ב-11 בנובמבר 1988) הוא ראש המועצה המקומית ג'ת.

## ביוגרפיה
נולד וגדל בכפר ג'ת, למוחמד ומנור. השלישי מבין שלושה אחים. אביו מוחמד שימש כחבר המועצה ג'ת מטעם מפלגת חד"ש. אחותו, עו"ד ראוויה חנדקלו, היא ראש מטה החירום למאבק בפשיעה ואלימות בחברה הערבית של הוועד הארצי של ראשי הרשויות הערביות לשעבר, וראש מרכז אילאף העוסק בחקר הפשיעה בחברה הערבית. למד בבית הספר היסודי "אל-זהראא" בקלנסווה, בחטיבת הביניים "אל-בירוני" ובבית הספר התיכון ג'ת.

בשנים 2007–2012 למד בטכניון מדעי המחשב והוא בוגר תואר ראשון במדעי המחשב.

בשנת 2011 החל לעבוד בחברת אינטל ישראל במשרת סטודנט ולאחר מכן כמהנדס תוכנה.

בבחירות 2019 הקים יחד עם עשרה צעירים נוספים את רשימת "אלתלה", הנקראת על שם הגבעה שעליה נמצא הכפר. הוא מוקם שלישי אך לא נבחר למועצה לאחר שהרשימה קיבלה מנדט אחד.

בבחירות ב-2024 התמודד לראשות המועצה מול ראש המועצה המכהן חאלד גרה, חוסאם ותד, עסאם שרקייה ופריד שרקייה. בסיבוב הראשון זכה לתמיכה של 28.84% ועלה לסיבוב שני מול חוסאם ותד שזכה ל-30.2% מהקולות. בסיבוב השני גבר חנדקלו על חוסאם ותד ברוב של 51.98%, ורשימת "אלתלה" בראשותו זכתה בארבעה מנדטים למליאת המועצה.

בשנת 2024, נבחר לרשימת 40 הצעירים המבטיחים במדינה, של אתר ICE.

הוא נשוי לדועאא, דוקטורנטית בטכניון בתחום הננו-טכנולוגיה ואב לבן. מתגורר בג'ת.

## קישורים חיצוניים
* 
* 
* 

## הערות שוליים

קטגוריה:ראשי מועצות מקומיות בישראל
קטגוריה:ג'ת: אישים
קטגוריה:אינטל ישראל: עובדים
קטגוריה:בוגרי הטכניון - מכון טכנולוגי לישראל
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1988
קוקשטאו

**קוקשטאו** (; ברוסית: **Кокшетау**) היא עיר בצפון קזחסטן ובירת מחוז אקמולה. קוקשטאו ממוקמת בצומת של מסילות הרכבת בין קזחסטן לדרום סיביר, בגובה 234 מטרים מעל פני הים, כ-270 ק"מ צפון-מערבית לבירה אסטנה וכ-320 ק"מ דרום-מערבית לעיר הרוסית אומסק. העיר נחשבת כמרכז אזורי מבחינה כלכלית, חינוכית ותרבותית, והיא נקראת על שם  הסמוך.

קוקשטאו הייתה המרכז האדמיניסטרטיבי של האובלסט המקומי בשנים 1944-1991 כחלק מברית המועצות ובשנותיה הראשונות של קזחסטן העצמאית. האקלים של קוקשטאו כולל קיץ חם וחורפים קרים.

## היסטוריה
במשך מאות שנים חיו שבטים קזחיים נוודים באזור קוקשטאו. המטה של החאנות הקזחית היה ממוקם באזור.

כשרוסיה נמתחה דרומה, קוקשטאו נוסדה ב-29 באפריל 1824 כמאחז מנהלי למרגלות הצד הדרומי של הר קוקשה ועל גדות אגם אולקן שבקטי. עד אמצע המאה ה-19, אוכלוסיית היישוב גדלה באופן משמעותי עקב נדידת האיכרים מרוסיה. בשנת 1868 העיר הפכה לבירת במחוז שהתפתחה עוד יותר כמרכז חקלאי וגידול בעלי חיים וכעיר קיט. ב-1895 קיבלה קוקשטאו מעמד של עיר. בתקופה זו התגוררו בעיר מעל 5,000 איש.

גל פיתוח משמעותי נוסף חל בעיר במהלך שנות ה-50 של המאה ה-20.

ב-3 במאי 1997 בוטל מחוז קוקשטאו, ומהעיר נשלל מעמדה כמרכז אזורי פורמלי. ב-8 באפריל 1999 חזר לעיר מעמדה הרשמי, כשהפכה לבירת מחוז אקמולה.

## דמוגרפיה

על פי אומדן רשמי מתאריך 1 בינואר 2023, התגוררו בעיר 191,105 בני אדם. ההיסטוריה של העיר הושפעה מבני עמים ודתות רבות. אוכלוסיית קוקשטאו מגוונת מבחינה אתנית, עם 59% קזחים, 28% רוסים, וכן קבוצות של אוקראינים (2.88%), טטרים (2.28%), גרמנים (1.95%), פולנים (1.4%) ועוד. בעבר היה בקוקשטאו רוב סלאבי וכיום זהו הבירה המחוזית היחידה בצפון קזחסטן שבה הקזחים מהווים את הרוב.

אמנם הקזחית היא השפה הרשמית של העיר, אך השפה הרוסית היא עדיין שפת האם המדוברת ביותר בעיר. השפה הרוסית משמשת כאחד מאמצעי ההוראה והתקשורת. הרוסית מדוברת גם בתיאטראות ובעיתונים מקוקשטאו.

כ-56.65% מתושבי העיר הם מוסלמים, 40.85% נוצרים ו-2.12% אינם דתיים או אתאיסטים.

## ערים תאומות
* 

## קישורים חיצוניים

* 

## הערות שוליים

קטגוריה:יישובים שהוקמו ב-1824
קטגוריה:קזחסטן: ערים
טמירטאו

**טמירטאו** (בקזחית: **Теміртау**; ברוסית: **Темиртау**) היא עיר במחוז קראגנדי שבמזרח קזחסטן. על פי אומדן רשמי מתאריך 1 בינואר 2023, התגוררו בעיר 177,630 בני אדם.

## היסטוריה
קבוצות המתיישבים הראשונות שהתיישבו באזור היו 40 משפחות מסמארה במהלך רפורמת סטוליפין. המשפחות התיישבו על הגדה השמאלית של  ב-15 ביוני 1905. היישוב שהקימו נקרא בתחילה "ז'אור" (*Жаур*). בשנת 1909 שונה שם היישוב לסמרקנדסקי (*Самаркандский*, או בקיצור סמרקנד). בית הספר הראשון ובית החולים הראשון נבנו ב-1911.

בשנת 1933 נבנתה תעלת המים סמרקנדסקי-קרגנדה כדי להקל על פיתוח ייצור הפחם באזור.

טמירטאו קיבלה מעמד של עיר ב-1 באוקטובר 1945, ושמה שונה לטמירטאו ("הר הברזל" בקזחית). מ-1947 ועד 1949 הוחזקו שבויי מלחמה יפנים במחנה ליד העיירה. בשנת 1950 נוסדה מפעל הפלדה המקומי. לטובת בניית המפעל צעירות רבות הובאו מכל רחבי ברית המועצות ומזרח אירופה (מבולגריה למשל). בשנת 1959 התרחשו פרעות והתקוממויות רבות בקרב העובדים, שלא היו מרוצים מתנאי העבודה והמחיה הירודים. 16 עובדים נהרגו בעימותים, ו-27 נפצעו, ו-70 נעצרו והורשעו. במהלך המהומות נפצעו גם 28 שוטרים.

בשנת 1963 נוסד המכון הפוליטכני המקומי. במהלך שנות ה-70 נבנה מתחם ספורט חדש, הכולל בריכת שחייה באורך 50 מ', אצטדיון בעל קיבולת של 15,000 מקומות, ומשטח החלקה על הקרח והוקי מקורה. ב-29 ביולי 1978 נחנכה אנדרטה לחיילים המקומיים שנהרגו במלחמת העולם השנייה.

ב-1980 נפתח בעיר תיאטרון הדרמה הגרמני, התיאטרון הראשון דובר גרמנית בברית המועצות מאז חיסול מלחמת העולם השנייה. התיאטרון עבר לבסוף לבירה אלמטי בסוף העשור.

## ערים תאומות
* 
* 

## קישורים חיצוניים

## הערות שוליים

קטגוריה:יישובים שהוקמו ב-1909
קטגוריה:קזחסטן: ערים
לב אלטשולר

**לב אלטשולר**  (ברוסית: **Лев Владимирович Альтшулер**; 9 בנובמבר 1913 - 23 בדצמבר 2013) היה פיזיקאי יהודי סובייטי - רוסי. עבד על פיתוח נשק גרעיני סובייטי.  

## קורות חיים
לב אלטשולר נולד בשנת 1914 במוסקבה למשפחה יהודית. אביו עבד בתפקיד בכיר במשרד האוצר הסובייטי.

בשנת 1932 אלטשולר התחיל לעבוד במעבדה לקרני רנטגן של המכון האווירו-הידרודינמי המרכזי (רוסיה). זמן קצר אחריו הגיעו למעבדה גם ויטלי גינזבורג ווניאמין צוקרמן. השלושה הפכו לחברים לכל החיים. בשנת 1933 אלטשולר התחיל ללמוד פיזיקה באוניברסיטת מוסקבה וסיים אותה בשנת 1936.

לאחר פלישת הנאצים לברית המועצות גויס אלטשולר לשורות הצבא האדום ושירת כטכנאי מטוסים בחיל האוויר הסובייטי. בשנת 1942 לפי בקשה של המכון למחקר של האקדמיה למדעים הוא שוחרר מהשירות. הוא עבד ביחד עם וניאמין צוקרמן על פיתוח שיטות לצילומי רנטגן מיוחדים. בשנת 1943 הוא סיים לימודי תואר שלישי.

בשנת 1947 אלטשולר החל לעבוד בסארוב במכון המחקר המדעי הכל-רוסי לפיזיקה ניסיונית בו פותח נשק גרעיני סובייטי. הוא פיתח שיטות לתכנון וביצוע חישובים לצורכי בניית נשק. בשנת 1954 הוא סיים עבודת פוסט דוקטורט ובשנת 1956 מונה לפרופסור.

ביחד עם סמואיל קורמר הוא פיתח שיטות למדידת מהירות הקול בזמן פיצוץ.

אלטשולר היה עצמאי דעותיו. בשנת 1951 בישיבה פתוחה הוא ציין שלא מסכים עם עמדת המפלגה בנושא ביולוגיה ומוזיקה. רק בעקבות פניה ישירה מיולי חריטון ללברנטי בריה מעשה זה נותר ללא תגובה של ממש. אומנם ראשי המכון זכרו את המקרה ובהמשך לא הסכימו לקדם אותו לחבר באקדמיה. כתוצאה מכך אלטשולר עזב את המכון בשנת 1969.

אלטשולר החל לעבוד במכון למחקר מדידות אופטיות של האקדמיה. תוך זמן קצר הוא הבין את ההבדל בין התקציבים המוענקים למחקרים אזרחיים לאלה המוענקים למחקרים לטובת נשק גרעיני.

על הישגיו הוא קיבל מספר עיטורים כולל עיטור לנין 3 פעמים, פרס לנין (1960) ופרס ברית המועצות (4 פעמים). 

אלטשולר נפטר במוסקבה בשנת 2003 בגיל 90. הוא נטמן בבית העלמין ווסטריאקובסקויה.

בנו בוריס היה פיזיקאי, סיים תואר שלישי בשנת 1969. בהיותו דיסידנט פוטר מעבודה ובשנות ה-80 עבד בניקוי רחובות. לאחר תחילת הפרסטרויקה הוא החל לעבוד במכון לבדב לפיזיקה. בשנת 2009 הוא קיבל פרס של פדרציית הקהילות היהודיות של רוסיה.

## קישורים חיצוניים
* ביוגרפיה 
* בוריס אלטשולר על 3 חברים - צוקרמן, אלטשולר וגינזבורג 

קטגוריה:פיזיקאים יהודים רוסים
קטגוריה:מדענים יהודים סובייטים
קטגוריה:ממציאים יהודים רוסים
קטגוריה:יהודים אנשי הצבא האדום במלחמת העולם השנייה
קטגוריה:מעוטרי עיטור המלחמה הפטריוטית הגדולה
קטגוריה:מעוטרי עיטור לנין
קטגוריה:זוכי פרס לנין
קטגוריה:סובייטים שנולדו ב-1913
קטגוריה:נפטרים ב-2003
טלדיקורגן

[שמאל|ממוזער|250px|[אנדרטה לזכר רוכב האופניים  בעיר]]
**טלדיקורגן** (; ברוסית: **Талдыкорган**) היא עיר בדרום-מזרח קזחסטן ובירת מחוז ז'טיסו.

העיירה נוסדה ב ככפר קטן והתפתחה לעיר הנוכחית שבאותו מקום. העיירה גדלה לאט בשנותיה הראשונות. לאחר השלמת חיבור הרכבת עברו חקלאים רוסים רבים לאזור העיירה. הרוסים הם הקבוצה האתנית השנייה בגודלה אחרי הקזחים מבין 70 הלאומים המתגוררים בטלדיקורגן.

## דמוגרפיה

על פי אומדן רשמי מתאריך 1 בינואר 2023, התגוררו בעיר 201,651 בני אדם. מבחינה דמוגרפית, כ-64.96% מהתושבים הם קזחים, 25.47% רוסים, 3.61% קוריאנים, 1.94% טטרים, 1.1% גרמנים ועוד.

## ערים תאומות
* 
* 

## קישורים חיצוניים

## הערות שוליים

קטגוריה:קזחסטן: ערים
קטגוריה:יישובים שהוקמו ב-1868
קייה קייהיל

**קייה קייהיל** (באנגלית: **Kyah Cahill**; נולד ב-13 במרץ 2003) הוא כדורגלן סמואי המשחק בעמדת החלוץ.

## קריירה
קייהיל נולד בלונדון וכשהיה בן 9 עבר עם משפחתו בניו ג'רזי שבארצות הברית. בניו ג'רזי התחיל לשחק כדורגל בקבוצות מקומיות. בשנת  חזר לאנגליה והצטרף לאקדמיה לכדורגל של מאצ'לספילד טאון. בהמשך שיחק גם באלו של לגנס וראיו ואיקאנו הספרדיות. בגיל 19 הצטרף לאקדמיה לכדורגל של לוסייל הקטרית.

באוגוסט  החליט לייצג את סמואה, ארץ מוצאה של משפחת אביו. תחילה שיחק בנבחרות הצעירות של סמואה וביוני  זומן לסגל הנבחרת הבוגרת לקראת גביע אוקיאניה 2024. ב-19 ביוני 2024 ערך את הופעת הבכורה שלו בנבחרת בהפסד 9-1 ל.

## חיים אישיים
קייהיל הוא בנו של טים קייהיל אחד מגדול שחקני נבחרת אוסטרליה. דודיו שון וכריס הם כדורגלני נבחרת סמואה. בצעירותו גילה עניין גם באומנות הבמה ואף ערך אודישנים לסדרות בדיסני וברודוויי.

## קישורים חיצוניים

קטגוריה:כדורגלנים סמואים
קטגוריה:כדורגלנים אוסטרלים
קטגוריה:חלוצי כדורגל אוסטרלים
קטגוריה:לונדון: כדורגלנים
קטגוריה:ספורטאים זרים באנגליה
קטגוריה:ספורטאים זרים בספרד
קטגוריה:ספורטאים זרים בקטר
קטגוריה:כדורגלני גביע אוקיאניה לאומות 2024
קטגוריה:ילידי 2003
איסקסנטג'רג'

**איסקסנטג'רג**' (בהונגרית: **Iszkaszentgyörgy**) הוא כפר במחוז פייר בהונגריה בנפת סקשפהרוואר.

## מיקום
איסקסנטג'רג' ממוקם צפונית-מערבית לסקשפהרוואר, כ-10 קילומטרים ממנה. היישוב גובל בהרי הבאקון מצפון, בהר Iszka המשתרע ממנו דרומה לכיוון מערב, ב-Sárrét בדרום ובתעלת מורי במזרח.

חיבורי התנועה של היישוב מסופקים בעיקר על ידי שני כבישים דרג נמוך (בני ארבע ספרות): כביש 8202 המתחיל מקטע סקשפהרוואר של הכביש המהיר 8 (היום כביש 801) ומשם נמשך עד Kincsesbánya, וכבי 8203 המסתעף מכביש 81 ב-Sárkeresztes. השניים מצטלבים במעגל התנועה במרכז הכפר.

## היסטוריה
איסקסנטג'רג' הייתה מיושבת כבר באלפי השנים שלפני התיישבות המדיארים במרכז אירופה, באזור הכפר התגלו עקבות של יישוב מתקופת הברונזה. ההנחה היא שהדרך שנבנתה בתקופה הרומית יכולה הייתה להוביל מכיוון וארפלוטה - צ'ור דרך איסקסנטג'רג', שהמשיכה לכיוון Magyaralmás - Csákberény - צ'אקוואר. במאות השנים שלאחר התמוטטות האימפריה הרומית התיישבו באזור זה הונים, אווארים פאנוניים ושבטים גרמאניים, וזה לא פלא, שכן המאפיינים הגאוגרפיים והתנאים הטבעיים היו נוחים (למשל, מעיינות חמים). גם ההונגרים הכובשים בנו את מקום מגוריהם באזור זה.

## אתרים בעלי עניין
### טירה
החלק העתיק ביותר של הטירה נבנה בשנת 1735 על ידי אנטל אמאדה. בשנת 1800 הפכה הטירה לנחלתם של בני הבייזאט, אשר בשנת 1820 החלו בבנייה משמעותית.

ציורי הקיר של טירת בייזאט שוחזרו לפני כמה שנים, וניתן לצפות בהם מעת לעת. אזור זה של הטירה אינו בשימוש כיום, אם כי לעיתים מתקיימת כאן תערוכה.

### המעיין
במשך מאות שנים, המקור של המעיין (דוזוגו) הזרים בקביעות מים בטמפרטורה של 28 מעלות צלזיוס המכילים מלחים ומינרלים יקרי ערך. הספא עם סביבה אקזוטית נבנה על ידי הרוזן זיגפריד פאפנהיים לאורך הדרך המובילה לכפר.

באותה תקופה עדיין היו באזור שפע של מעיינות חמים. המעיינות Forrófői ו-Duzzogói יצרו מערכת מעיינות, כמה מעיינות קטנים פרצו בחופשיות ביער בין עצי האלמון. בחורף, היער כמעט היה אפוף בחלק זה של היער. אופייני לתנובת המעיינות שמימיהן הניעו שלוש טחנות.

## ילידי המקום
* ז'יגמונד באן (במקור **באומגרטן**, 1852–1906) היה עיתונאי יהודי-הונגרי וסופר כלכלי,

## קישורים חיצוניים
* 

* אתר הכפר איסקסנטג'רג'
* איסקסנטג'רג' - בירת התרבות הפינו-אוגרית 2016

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
הכנסה לנפש

[ממוזער|הכנסה [חציון|חציונית ברוטו לנפש במדד כוח הקנייה, מבוסס על נתוני 2006–2012 מגאלופ]]
**הכנסה לנפש** (באנגלית: **Per capita income**, ובקיצור: **PCI**) או **הכנסה ממוצעת** היא מדד לקביעת ההכנסה הממוצעת שאדם מרוויח באזור נתון (עיר, אזור, מדינה וכו') בשנה מסוימת.

## השימוש במדד
במדינות רבות, ההכנסה לנפש נקבעת באמצעות סקרי אוכלוסין רגילים, כמו סקר הקהילה האמריקאית . סקר זה מאפשר חישוב של הכנסה לנפש הן עבור המדינה כולה והן עבור אזורים או קבוצות דמוגרפיות ספציפיות. עם זאת, השוואת הכנסה לנפש בין מדינות שונות לעיתים קרובות תהיה מורכבת, מכיוון שמתודולוגיות, הגדרות ואיכות הנתונים עשויים להשתנות באופן משמעותי. מאז שנות ה-90, ה-OECD ערך סקרים קבועים בקרב 38 המדינות החברות בו, תוך שימוש במתודולוגיה סטנדרטית ובמערכת של שאלות.

הכנסה לנפש משמשת לעיתים קרובות למדידת ההכנסה הממוצעת של מגזר ולהשוואת העושר של אוכלוסיות שונות. הכנסה לנפש משמשת לעיתים קרובות גם למדידת רמת החיים של מדינה. כאשר משתמשים בה להשוואת רמות הכנסה בין מדינות שונות, היא מתבטאת בדרך כלל באמצעות מטבע בינלאומי נפוץ, כגון אירו או דולר אמריקאי. מדד זה הוא אחד משלושת המרכיבים של מדד הפיתוח האנושי של מדינה.
## מגבלות
בעוד שהכנסה לנפש יכולה להיות שימושית עבור מחקרים כלכליים רבים, יש לה גם מגבלות:
* השוואות של הכנסה לנפש לאורך זמן צריכות להתחשב באינפלציה. ללא התאמה לאינפלציה, הנתונים נוטים להפריז בהשפעות הצמיחה הכלכלית.
* השוואות בינלאומיות יכולות לתת תוצאה מעוותת על ידי הבדלי יוקר המחיה שאינם משתקפים בשערי החליפין. כאשר המטרה היא להשוות את רמת החיים בין מדינות, התאמה להבדלים בשווי כוח הקנייה תשקף בצורה מדויקת יותר את מה שאנשים באמת יכולים לקנות בכספם.
* מדד הכנסה לנפש הוא ערך ממוצע, ואינו משקף את חלוקת ההכנסה במדינה או באזור שבו נערכה הבחינה. אם חלוקת ההכנסות של מדינה אינה מאוזנת באופן קיצוני, מעמד עשיר קטן יכול להגדיל את ההכנסה לנפש באופן משמעותי בעוד שלרוב האוכלוסייה אין שינוי בהכנסה. מבחינה זו, הכנסה חציונית שימושית יותר בעת מדידת שגשוג מאשר הכנסה לנפש, מכיוון שהיא פחות מושפעת מחריגים.
* פעילות שאינה כספית, כגון סחר חליפין או שירותים הניתנים בתוך המשפחה, בדרך כלל לא נספרת. חשיבותם של שירותים אלה משתנה מאוד בין כלכלות.
* ההכנסה לנפש אינה מתייחסת לשאלה אם ההכנסה מושקעת בגורמים העלולים לשפר את התפתחות האזור, כגון בריאות, חינוך או תשתיות.

## הערות שוליים

קטגוריה:האומות המאוחדות
הכנסה לנפש
קטגוריה:רווחה
קטגוריה:כלכלה
אקיבאסטוז

**אקיבאסטוז** (בקזחית: **Екібастұз**; ברוסית: **Экибастуз**) היא עיר במחוז פבלודר שבצפון-מזרח קזחסטן. על פי אומדן רשמי מתאריך 1 בינואר 2023, התגוררו בעיר 145,509 בני אדם.

## היסטוריה
ההיסטוריה של אקיבאסטוז מתחילה ב, כאשר החלו לחפש משאבי מינרלים באזור. הניצול המסחרי של משאבי האזור החל זמן קצר לאחר מכן. השדה נמכר לאחר מכן לאיש עסקים בריטי, לסלי אורקהארט. הכפר עצמו הוקם בשנת 1899, על שם האגם הסמוך באותו השם.

המהפכה באימפריה הרוסית ושתי מלחמות עולם פגעו בפיתוח המינרלים וגרמו לנטישת הכפר, אך הוא שוקם באופן הדרגתי בסוף שנות ה-40. בדצמבר 1954 סחר הפחם מאזור אקיבאסטוז חודש. בשנת 1955 הופק הטון המיליון של הפחם. בקיץ 1958, גאורגי מלנקוב ואשתו הוגלו לאקיבאסטוז, שם הוחזקו במעקב צמוד. מעמד העיירה ניתן לאקיבסטוז ב-12 ביולי 1957 בצו של הרפובליקה הסובייטית הסוציאליסטית הקזחית. באותה תקופה אוכלוסיית אקיבאסטוז עמדה על כ-25,000 איש.

## קישורים חיצוניים
* 

## הערות שוליים

קטגוריה:יישובים שהוקמו ב-1898
קטגוריה:קזחסטן: ערים
חורבת חני

**חורבת חני** היא אתר ארכאולוגי בשיפולים המערביים של השומרון, מצפון לשמורת הדום השומרון ובמקום נתגלו שרידיו של מנזר נשים נוצרי.

## היסטוריית מחקר
הראשונים אשר סקרו את האתר היו צמד החוקרים קונדר וקיצ'נר במאה ה־19. בשנות השלושים של המאה ה־20, ביקר בחורבה ברמקי, לאחר קום מדינת ישראל בקרו את האתר הארכאולוגים ישראל פינקלשטיין, זאב ספראי, שמעון דר, רם גופנא ויצחק בית אריה.

עקב פגיעה באתר בשנת 2002, הוחלט לבצע חפירת הצלה באתר. החפירה נערכה על ידי עוזי דהרי ויחיאל זלינגר, בעזרת צבא ההגנה לטבע, אשר חשפו את מכלול הממצאים.

## ממצאים ארכאולוגים
בחורבת חני נתגלו שרידיו של מנזר נשים המתוארך לסוף המאה הרביעית או תחילת המאה החמישית לספירה. הקביעה שמדובר במנזר נשים, מתבססת על עצמות נשים שנתגלו בקריפטה של המנזר.

על פי החפירה באתר החופרים הגיעו למסקנה שבמנזר היה בתחילה מבנה אחד שנבנה מעל למערכת הקבורה התת-קרקעית וכלל את הכנסייה, חדרי המנזר, חדרי התבודדות ומגדל דו קומתי שכלל חדרי מגורים. המיוחד במגדל הוא מתקן השירותים שהתנקז לוואדי מתחת למגדל, מתקן שכזה לא נתגלה בשום מבנה אחר בארץ.

המבנה השני שנבנה בשלב קצת מאוחר יותר, כלל מטבח, חדר אוכל ומערה שכנראה שימשה לאחסון מצרכים ותוצרת חקלאית בקירור. בין שני המבנים הייתה חצר גדולה ובה נחפרו גם שלוש בארות המים.

בכנסייה נתגלו מספר רצפות פסיפס, כאשר לאורך השנים שונו דגמי הפסיפס אם בעקבות הרס, התאמה לרוח הנצרות שבשלב מסוים אסרה על ציור בני אדם ובעלי חיים ואו שיפוצים שנעשו בכנסייה. באחת מהכתובות שנתגלו ברצפת הפסיפס הייתה הקדשה:"למען ישועתם של קיריאקוס בן ישועה ושל בנו יוהנס הדיאקון"המנזר שימש מוקד לצליינות מהקמתו ועד חורבנו במאה התשיעית לספירה.

## מסורת קדושת המקום
שמו המקורי של המנזר אינו ידוע, השם העברי נובע מהשם הערבי שניתן למקום – ח'רבת אל בורג' אל חנייה. כלומר המנזר של חנה. ידוע רק על שתי נשים בנצרות הקדומה שנחשבו כקדושות. האחת היא חנה, אם מרים אימו של ישו. החנה השנייה היא חנה בת פנואל, נביאה בבית המקדש אשר חזתה שישו יושיע את עם ישראל. ייתכן גם שהמסורת הייתה מקומית על אישה קדושה בשם חנה. בכל מקרה, הממצאים מראים שהמנזר היה מוקד צליינות ובעיקר מוקד לצלייניות. קדושת המקום נשתמרה גם שנים לאחר שנחרב, זאת בהתבסס על המנהג של הערבים בסביבה לקבור את ילדותיהן בסביבת המנזר.
## קישורים חיצוניים

## הערות שוליים

קטגוריה:השומרון: אתרים ארכאולוגיים
קטגוריה:מנזרים נוצריים
קטגוריה:התקופה הביזנטית בארץ ישראל
קטגוריה:התקופה הממלוכית בארץ ישראל
קטגוריה:אתרים ארכאולוגיים בארץ ישראל
Helping Hands...Live & Acoustic at the Masonic

***Helping Hands...Live & Acoustic at the Masonic*** הוא אלבום ההופעה השמיני של להקת הת'ראש מטאל האמריקאית מטאליקה.

## רקע
ב-3 בספטמבר 2018 קיימה מטאליקה מופע צדקה במטרת גיוס כספים לארגון ללא מטרות רווח הכל בידיי (באנגלית: All Within My Hands; כשם השיר של הלהקה משנת 2003). במופע זה ביצעה הלהקה גרסאות אקוסטיות לשיריה וגרסאות כיסוי לשירי דיפ פרפל, נצרת, בוב סגר והסילבר בולט בנד ובלו אויסטר קאלט.

האלבום לווה בווידאו קליפ של השיר "All Within My Hands" שהוקלט במופע.

## רשימת השמעה

## משתתפים
### מטאליקה
* ג'יימס הטפילד – זמרה, גיטרת קצב
* קירק האמט – גיטרה מובילה, קולות רקע
* רוברט טרוחיו – גיטרת בס, קולות רקע
* לארס אולריך – תופים

### משתתפים נוספים
* דייוויד פיליפס – גיטרת פלדה הוואית
* הנרי סלביה – קלידים
* קודי רודס – כלי הקשה
* אבי וינקור – מנדולינה, גיטרת קצב, קולות רקע

### הפקה
* גרג פידלמן – מיקסוס
* ג'ייסון גוסמן – הקלטה
* ראובן כהן – מאסטרינג

## מיקומי שיא

## הערות שוליים

## קישורים חיצוניים

קטגוריה:אלבומי מטאליקה
קטגוריה:אלבומי הופעה באנגלית
קטגוריה:אלבומי צדקה
איגנץ ברנה

**איגנץ ברנה** (במקור עד 1879 **בראון**, בהונגרית: **Barna Ignác**; ראצאלמש, 14 בנובמבר 1854 – בודפשט, 1 ביולי 1919) היה דוקטור למשפטים, יהודי-הונגרי, שופט בית המשפט העליון ההונגרי.

## קורות חייו
איגנץ בראון נולד במשפחה יהודית כבנם של הסוחר יוז'ף בראון ושל יוזפה פרידברג. לאחר שסיים את לימודי המשפטים ובחינות הללשכת עורכי הדין קיבל הסמכה כעורך דין ב-1889. בנוסף לעיסוקו המשפטי, עבד כמורה לדיני מסחר ודיני שטרי חליפין באקדמיה למסחר של בודפשט. מאוחר יותר נכנס למערכת המשפט ובשנת 1899 התמנה לשופט של בית המשפט המחוזי בבודפשט ובשנת 1911 מונה לשופט בית המשפט העליון של הונגריה. בתפקיד זה מילא תפקיד גם באגף הכנת החוקים במשרד המשפטים, שם ביצע פעולות מצטיינות גם בדרגת יועץ שר. הוא פרסם מחקרים רבים בכתבי עת מקצועיים.

## חייו הפרטיים
אשתו הראשונה הייתה ז'ני (שרה) רוזנברג, לה נישא ב-1880. בבודפשט. רעייתו השנייה (לאחר שהתאלמן) הייתה מלאניה מרגיט שפיצר, איתה התחתן ב-1910 ביוז'פווארוש, בודפשט.

## עבודות עצמאיות (חלקי מאוד)
* חוק הסחר, 1875: XXXVI1L t.-c. (בודפשט, 1894)
* הצעת חוק על חברות ביטוח פרטיות (בודפשט. 1896)
* החוק האזרחי הגרמני. החוק הקיסרי מיום 18 באוגוסט ה-1896 (בודפשט. 1899).

## לקריאה נוספת
* לקסיקון יהודי הונגרי. 1929. עורך פטר אויווארי. גישה מקוונת
* Adatai a Petőfi Irodalmi Múzeum katalógusában (נתוניו במאגרי המוזיאון הספרטתי פטפי)
## קישורים חיצוניים
* איגנץ בארנה באתר Arcanum
## הערות שוליים

קטגוריה:עורכי דין יהודים הונגרים
קטגוריה:שופטים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1854
קטגוריה:הונגרים שנפטרו ב-1919
אוד ננסן

**אוד ננסן** (6 בדצמבר 1901 - 27 ביוני 1973) היה אדריכל, סופר ופעיל זכויות אדם נורווגי. הוא נחשב למייסד שותף של קרן החירום הבין-לאומית של האו"ם לילדים וידוע בשל מאמציו ההומניטריים למען היהודים בשנים הראשונות של מלחמת העולם השנייה.

## ביוגרפיה
אוד ננסן נולד בבארום באקשהוס שבנורווגיה. הוא היה השני מבין חמשת ילדיו של המדען והחוקר פריטיוף ננסן. הוא גדל בליסקר  שליד אוסלו. לאחר שאמו אוה ננסן מתה ב-1907, הוא גדל בביתו של שכנו אנטון קלאבנס . בשנת 1920, הוא החל ללמוד אדריכלות במכון הטכנולוגי הנורווגי  בטרונדהיים. מ-1927 עד 1930, הוא עבד בניו יורק. במהלך 1930 חזר לאוסלו והתלמד אצל ארנשטיין ארנברג .

בשנת 1931 החל ננסן לעבוד באדריכלות באוסלו. הוא גם הקים את הארגון ההומניטרי Nansenhjelpen  ב-1936 כדי לספק סיוע ליהודים שנמלטו מרדיפות הנאצים במרכז אירופה. בית הילדים היהודי באוסלו הוקם במהלך 1939 בחסות Nansenhjelpen.

ננסן מיקד את מאמציו במצב בצ'כוסלובקיה. יחד עם אשתו קארי ננסן והעיתונאית טובה פילסת', אשתו של המו"ל מקס טאו , הוא הקים משרד שטח בפראג ונסע רבות באירופה ב-1939 כדי לעזור לפליטים.

לאחר שחזר לנורווגיה, הוא הצטרף להתנגדות הנורווגית המתהווה נגד ממשלתו של וידקון קוויזלינג, הוא נעצר שוב ושוב על ידי הגסטפו, וגורש למחנה הריכוז זקסנהאוזן. הוא גם היה עובד כפייה במחנה הכלא וידל . ננסן ניהל יומן במהלך מאסרו שהסתיר ושימר. יומנים אלו פורסמו לאחר המלחמה וסיפקו תיאור מעמיק של החיים והמוות במחנות הריכוז וההשמדה של גרמניה הנאצית.

הוא שרד את השבי במחנות וחזר לנורווגיה שם חידש את הקריירה האדריכלית שלו, תוך שהוא יזם כמה מאמצים הומניטריים. הוא היה נשיא One World מ-1947 עד 1956, והוא נחשב למייסד שותף של יוניסף. על מאמציו ההומניטאריים, זכה אוד ננסן לעיטורים רבים ונורווגיים ובינלאומיים. הוא מונה למפקד מסדר אולב הקדוש בשנת 1970. הוא קיבל את עיטור הכבוד של הרפובליקה הפדרלית של גרמניה ואת עיטור הכבוד עבור שירותים לרפובליקה של אוסטריה .

בין העבודות הארכיטקטוניות של ננסן ניתן למנות את בניין הטרמינל הראשי בשדה התעופה פורנבו  (המושבת כיום) משנת 1963. הוא גם הוביל עבודות שיקום לבית ילדותו בפולהוגדה.

ננסן היה נשוי לקארן "קארי" הירש (1903–1985). בניו הם האדריכל ופעיל זכויות האדם איגיל ננסן  והמשפטנית מרית גרווה , אשתו של הדיפלומט טים גרווה .

## קישורים חיצוניים

## הערות שוליים

קטגוריה:יוניסף: אישים
קטגוריה:שואת יהודי נורווגיה
קטגוריה:נורווגים שנולדו ב-1901
קטגוריה:נפטרים ב-1973
אנטוניו ראדיץ'

**אנטוניו ראדיץ**' (נולד ב-16 ביוני 1987), הידוע יותר כאגדמטור (הגייה סרבו-קרואטית: [agad'mator̩]), הוא יוטיובר ושחמטאי קרואטי. יש לו את אחד מערוצי השחמט הפופולריים ביותר ביוטיוב, והוא היה יוטיובר השחמט הרשום ביותר מ-2018 ועד סוף 2021, אז עקפה אותו GothamChess. למרות שהוא אינו משתתף בהרבה טורנירי שחמט בינלאומיים, הוא פעיל בפלטפורמות השחמט המקוונות השונות, כולל Lichess ו-Chess.com. בערוץ שלו, ראדיץ' סוקר את משחקי הטורנירים האחרונים של שחקנים מובילים, משחקים היסטוריים והרכבי שחמט. מדי פעם הוא מציג משחקים מהירים משלו בזמן אמת, ששיחקו בליצים.

## רקע
ראדיץ' הוא תושב קריז'בצ'י, קרואטיה, והוצג לשחמט בגיל ארבע על ידי סבו אנטו קרנג'יץ', מאסטר FIDE. מאוחר יותר הוא הפסיק לשחק ולא חזר לשחמט עד שהיה בן 17 .

## ערוץ יוטיוב
ראדיץ' יצר את ערוץ היוטיוב שלו ב-2007 בזמן שעבד עם אביו, שעבד כצלם וידאו לחתונה, ופרסם סרטוני חתונה כדי לקדם את העסק שלהם. הוא החל לפרסם סרטוני שחמט בשנת 2016. לאחר שהגיע ל-20,000 מנויים, הוא עזב את עבודתו כמעצב גרפי לעסקי צילום החתונות של אביו כדי להתמקד בערוץ במשרה מלאה. כמעט כל הסרטונים של רדיץ' עוקבים אחר אותו פורמט: ניתוח מפורט של משחק שחמט אחד. הוא בדרך כלל מפרסם סרטונים חדשים על בסיס יומי וסוקר בעקביות משחקים מטורנירים גדולים תוך 24 שעות. רבות מהביקורות שלו על משחקים היסטוריים מאורגנות בסדרות; לדוגמה, משחקים מהמשחק באליפות העולם בשחמט 1921.[10] הסרטון הפופולרי ביותר שלו, שכותרתו "הקרבת המלכה הגדולה בתולדות השחמט", זכה למעל 7.4 מיליון צפיות נכון למרץ 2024. בסרטון הוא מנתח משחק בין ראשיד נז'מטדינוב לאולג צ'רניקוב מ-1962. ב-7 בפברואר 2021, הוא הפך ליוצר תוכן השחמט הראשון שחצה את רף מיליון המנויים.

בשנת 2020, רדיץ' התחיל פודקאסט בשם The agadmator Podcast, שמתארח בערוץ היוטיוב שלו ובפלטפורמות שונות אחרות. יש לו גם ערוץ שני, "ערוץ אחר של אגדמטור" בו הוא משחק במשחקי וידאו, כלומר Hearthstone ו-Zelda II: The Adventure of Link.

## קישורים חיצוניים

קטגוריה:יוטיוברים
קטגוריה:שחמטאים קרואטים
פרס טמפלטון

**פרס טמפלטון** (באנגלית: **Templeton Prize**) הוא פרס שנתי המוענק לאדם אשר להערכת השופטים, "הישגיו המופתיים מקדמים את חזונו הפילנתרופי של סר ג'ון טמפלטון: רתימת כוחם של המדעים כדי לחקור את השאלות העמוקות ביותר של היקום ומקומה וייעודה של האנושות בתוכו." הוא נוסד, מומן ונוהל על ידי ג'ון טמפלטון החל משנת 1972. הפרס הוא ממומן במשותף על ידי קרן ג'ון טמפלטון, קרן הדת טמפלטון וקרן הצדקה העולמית טמפלטון, ומנוהל על ידי קרן ג'ון טמפלטון.

הפרס הוענק במקור לאנשים בתחום הדת, כאשר אמא תרזה הייתה הזוכה הראשונה, אך בשנות ה-80 הורחב היקף הפרס וכלל אנשים העובדים בצומת שבין מדע לדת. עד 2001, שם הפרס היה "פרס טמפלטון לקידום הדת", ומ-2002 עד 2008 הוא נקרא "פרס טמפלטון לקידום מחקר או תגליות על מציאויות רוחניות". הינדים, נוצרים, יהודים, בודהיסטים ומוסלמים היו בפאנל השופטים וכן היו בין מקבלי הפרס.

הערך הכספי של הפרס מותאם כך שיעלה על זה של פרסי נובל. טמפלטון סבר, על פי האקונומיסט, כי "הרוחניות הוזנחה" בפרסי נובל. נכון ל־2025, מדובר ב-1.1 מיליון ליש"ט. הפרס הוענק בדרך כלל על ידי הנסיך פיליפ, בטקסים שנערכו בארמון בקינגהאם.

הוושינגטון פוסט כינה אותו הפרס היוקרתי ביותר בתחום הדת. המדענים האתאיסטים ריצ'רד דוקינס, הארי קרוטו וג'רי קוין ביקרו את הפרס בטענה שהוא "מטשטש את הגבול המוגדר היטב בין הדת למדע" ומוענק "למדענים שהם דתיים בעצמם או שאומרים דברים טובים על הדת", ביקורת זו נדחתה על ידי חתן הפרס ב-2011 מרטין ריס, שהצביע על האתאיזם שלו ושל חתני פרס אחרים וציין כי קשה לסווג את מחקרם בתחומים כמו פסיכולוגיה, ביולוגיה אבולוציונית וכלכלה כ"קידום הדת".

## זוכי פרס

## קישורים חיצוניים

## הערות שוליים

טמפלטון
טמפלטון
*
דז'ה אגאי

**דז'ה אגאי** (במקור עד 1946 **אדלר**, בהונגרית: **Ágai Dezső**; באנסקה ביסטריצה, 25 בפברואר 1900 – סגד, 28 בדצמבר 1980) היה משפטן יהודי-הונגרי, עורך דין, תובע (פרקליט), פרופסור וראש החוג למשפטים באוניברסיטת סגד. הוא היה אביה של אגנש אגאי (1932–2024), סופרת.

## קורות חיים
דז'ה אדלר נולד במשפחה יהודית כבנם של דיולה אדלר (1874–1919), סוחר בירה ומסעדן, ושל רוזליה קליין (1878–1951). הוא השלים את בתי הספר היסודיים וחטיבת הביניים שלו בבית הספר העירוני בסגד, וסיים את בית הספר התיכון הממלכתי בסגד (1918). הוא המשיך את לימודיו באוניברסיטת (אז פרנץ יוזף) סגד, שם קיבל דוקטורט במשפטים ב-1925. שלוש שנים לאחר מכן עבר את בחינות הלשכה (עורך דין) והפרקליטות (תביעה כללית). בין 1925 לבין 1944, הוא היה עורך הדין של MSZDP כלומר המפלגה הסוציאל-דמוקרטית ההונגרית. במלחמת העולם השנייה הוא נלקח תחילה למחנות שירות העבודה (עבודות כפייה לגברים יהודים עבור הצבא ההונגרי) ולאחר מכן ב-1944 גורש למחנה הריכוז אושוויץ. הוא הצליח לשרוד וחזר הביתה בתום מלחמת העולם השנייה. בין השנים 1945–1948 היה היועץ המשפטי, התובע העירוני של מועצת העיר סגד (אז עיר של למעלה מ-200,000 תושבים), בין השנים 1948–1960 היה מרצה בכיר ופרופסור חבר באוניברסיטת סגד ובמחלקה לדיני מסחר ושטרות חליפין והמחלקה למשפט פיננסי של אוניברסיטת סגד. בין השנים 1960 לבין 1965 היה פרופסור באוניברסיטה וראש החוג.

ב-31 ביולי 1930, בסגד, נשא לאישה את אתלקה הסנוש, בתם של סוחר העצים אדולף הסנוש ורוז'ה קאודֶרץ. רעייתו השנייה הייתה ארז'בט נויפלד (1911–1996).

## פרסים והוקרה
* מסדר הכבוד למולדת סוציאליסטית (1968)
* מדליית יובל השחרור (1970)

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
*  (נפטר דז'ה אגאי)
* Kozák Péter: Ágai Dezső. www.kozakpeter.hu (פטר קוזאק: דז'ה אגאי ב"נקודת שם")
* Révai új lexikona I. (A–Baj). Főszerk. Kollega Tarsoly István. Szekszárd: Babits. 1996. ISBN 963-901-595-4 (הלקסיקון החדש של רוואי)

## קישורים חיצוניים
* המאגר הלאומי. דז'ה אגאי
## הערות שוליים

קטגוריה:עורכי דין יהודים הונגרים
קטגוריה:אסירים במחנה הריכוז אושוויץ
קטגוריה:בוגרי אוניברסיטת סגד
קטגוריה:אישים במחנות שרות העבודה (הונגריה)
קטגוריה:הונגרים שנולדו ב-1900
קטגוריה:הונגרים שנפטרו ב-1980
טאטו גריגאלאשווילי

**טָאטוֹ גְּרִיגָאלַאשְׁווִילִי** (בגאורגית: **ტატო გრიგალაშვილი**; נולד ב-1 בדצמבר 1999) הוא ג'ודוקא גאורגי. גריגאלאשווילי זכה ארבע פעמים במדליות באליפות העולם מתוכן 3 מדליות זהב. הוא גם זכה שלוש פעמים במדליית זהב באליפות אירופה.

## קישורים חיצוניים

## הערות שוליים

קטגוריה:ג'ודוקא באולימפיאדת טוקיו (2020)
קטגוריה:ג'ודוקא גאורגים
קטגוריה:גאורגים שנולדו ב-1999
Nothing More

**Nothing More** (**נאט'ינג מור**) היא להקת רוק אמריקאית שהוקמה בשנת 2003 בסן אנטוניו, טקסס. בעשור הראשון שלה הלהקה לא נחלה הצלחה רבה, אך עם צאת אלבומה הרביעי ב-2014 החלה לזכות להכרה. היא מוגדרת כאחת מלהקות הרוק הפעילות הטובות והמצליחות בארצות הברית.

## היסטוריה
Nothing More הוקמה בשנת 2003 על ידי המתופף (שבהמשך הפך לסולן) ג'וני הוקינס והגיטריסט מארק ווללונגה. עד שנת 2009 הלהקה הוציאה הוציאה שני אלבומים בהוצאה עצמית, אלבומים שלא זכו להצלחה ולא משכו את תשומת ליבן של חברות התקליטים הגדולות. השינוי המיוחל הגיע אחרי שהמתופף הוקינס החליט לשנות תפקיד בלהקה והפך רשמית לסולנה. יחד איתו, האלבום השלישי "The Few Not Fleeting" הצליח יותר מקודמיו והביא לכך שהלהקה הוחתמה בחברת התקליטים Eleven Seven (ששינתה בהמשך את שמה ל-Better Noise Music). הלהקה החלה לעבוד על אלבום הבכורה שלה בחברת תקליטים גדולה והעבודה עליו לקחה לה כחמש שנים.

הפריצה האמיתית והגדולה של הלהקה הגיעה בשנת 2014, כ-11 שנים לאחר הקמתה. האלבום "Nothing More", אלבום הבכורה בחברת תקליטים שאינה עצמאית, הוליד שירים דוגמת "This Is the Time (Ballast)", "Mr. MTV" ו-"Jenny" שהפכו ללהיטים בתחנות רדיו אמריקאיות והובילו לכך שהלהקה החלה לזכות בפרסום ולצבור קהל מעריצים רב בכל רחבי ארצות הברית. האלבום הבא "The Stories We Tell Ourselves" יצא ב-2017 והיה מועמד לשלושה פרסי גראמי בקטגוריות אלבום הרוק הטוב ביותר, השיר הטוב ביותר והופעת הרוק הטובה ביותר עבור הלהיט "Go to War" (שגם הגיע למקום הראשון במצעד הרוק האמריקאי). האלבום כלל גם את השירים ""Do You Really Want It?", "Just Say When", "Let 'Em Burn" ואת "Don't Stop" - בו מתארח סולן להקת פאפא רוץ', ג'קובי שאדיקס. בזכות אלבום זה, הלהקה כבר החלה להיות מוגדרת כאחת מלהקות הרוק הטובות בארצות הברית והיא החלה לצבור קהל מעריצים בכל רחבי העולם.

האלבום השישי "Spirits" יצא ב-2022 ולא הצליח לשחזר את ההצלחה האדירה של קודמו, אולם בינואר 2024 הלהקה שחררה את הלהיט "If It Doesn't Hurt" שהצליח להתעלות על "Go to War" והפך לשיר הרוק המושמע ביותר בארצות הברית (ובדומה אליו, גם הוא טיפס לפסגת מצעד הרוק האמריקאי). ביוני של אותה שנה הלהקה שחררה את אלבומה השביעי "CARNAL" הכולל גם שיתופי פעולה עם סולן להקת דיסטרבד דייוויד דריימן (בשיר "Angel Song") ועם סולן להקת I Prevail אריק ואנלרברגה (בשיר "House on Sand") - שניהם גם כן יצאו כסינגלים. יחד עם הסינגל הרביעי מהאלבום, "Freefall" (שיצא בהמשך בגרסת דואט מיוחדת עם כריס דוטרי), האלבום הפך למוצלח ביותר בתולדות הלהקה לאחר שכל הסינגלים ששוחררו ממנו הגיעו למקום הראשון של מצעד הרוק האמריקאי.

## אלבומי אולפן
* Shelter (2004)
* Save You/Save Me (2007)
* The Few Not Fleeting (2009)
* Nothing More (2014)
* The Stories We Tell Ourselves (2017)
* Spirits (2022)
* CARNAL (2024)

## קישורים חיצוניים

*  

קטגוריה:להקות רוק
קטגוריה:להקות אמריקאיות
קטגוריה:להקות שהוקמו בשנת 2003
אונליין ואופליין

**אונליין** (Online) ו**אופליין** (Offline) הם מונחים טכנולוגיים המתארים מצבי חיבור וניתוק. כיום, מונחים אלו מתייחסים לרוב לחיבור לאינטרנט, אך יכולים גם להתייחס לכל ציוד או יחידה תפקודית המחוברים למערכת גדולה יותר.

## היסטוריה
במאה ה-19, המונח "אונליין" שימש בתעשיות הרכבת והטלגרף. מאז שנות ה-50, המונחים "אונליין" ו"אופליין" שימשו במחשוב לתיאור מצב חיבור או ניתוק של מכונות וציוד היקפי. בהקשר של מחשוב, המונחים מתארים האם מחשב או רכיב מחובר או מנותק ממערכת או רשת.

## יישומים ודוגמאות
* **אימייל אופליין:** תוכנות אימייל כמו Microsoft Outlook יכולות לעבוד במצב אופליין כדי למנוע התחברות לשרתים ולספק גישה להודעות שהורדו מראש.
* **ניגון מדיה אופליין:** מכשירי ניגון מדיה כמו נגני MP3 יכולים לפעול ללא חיבור לאינטרנט או למערכת סנכרון.
* **גלישה אופליין:** דפדפני אינטרנט כמו Google Chrome יכולים לאפשר גלישה בעמודים שנשמרו מקומית כאשר אין חיבור לאינטרנט.
* **אחסון אופליין:** אחסון נתונים במחשב או במכשיר שאינם מחוברים למערכת אחרת עד שנעשה חיבור יזום.

## הכללות
המונחים "אונליין" ו"אופליין" התרחבו לתחום היחסים הבינאישיים והחברתיים, ומשמשים לתיאור הבדל בין תקשורת מקוונת, המתקיימת באמצעות מחשבים ורשתות, לבין תקשורת פנים-אל-פנים. בנוסף, המונחים מתארים מצבים בהם אנשים או פעילויות מתרחשים או לא מתרחשים במרחב הדיגיטלי.

## השפעות
מצב של חיבור קבוע לאינטרנט, או אונליין, יכול להשפיע על הפרטיות והביטחון של המשתמשים. התלות במערכות מקוונות עלולה לגרום לאובדן מידע ולפגיעה בתפקוד במקרה של תקלות או השבתות רשת.

## שימושים חברתיים ועסקיים
* **מסחר מקוון ואופליין:** חנויות מקוונות מאפשרות רכישות דרך האינטרנט בעוד חנויות פיזיות דורשות הגעה פיזית.
* **חינוך מקוון ואופליין:** למידה מרחוק מתאפשרת באמצעות חיבור לאינטרנט, בעוד למידה בכיתה מתבצעת באופן פיזי.
* **עבודה מקוונת ואופליין:** עבודה מהבית דורשת בדרך כלל חיבור לאינטרנט לעומת עבודה במשרד.

## דוגמאות לשימושים טכנולוגיים
* **מערכות מחשוב:** שרתים יכולים לפעול במצב אופליין לצורך תחזוקה.
* **רשתות תקשורת:** רשתות סלולריות או ספקיות אינטרנט מספקות שירותי אונליין, אך יכולות להתנתק במהלך תחזוקה או תקלה.

## מגבלות וסיכונים
* **אבטחת מידע:** חיבור קבוע לאינטרנט מגדיל את הסיכון לפריצות והתקפות סייבר.
* **תלות בטכנולוגיה:** תלות מוגברת במערכות מקוונות עלולה לפגוע בתפקוד בעת תקלות.

## עתיד המונחים
עם התקדמות הטכנולוגיה, גבולות האונליין והאופליין מיטשטשים, כאשר מכשירים רבים פועלים במצב היברידי. תחום ה-IoT (Internet of Things) מדגים את התפתחות הקישוריות התמידית, כאשר מכשירים רבים נשארים מחוברים לרשתות באופן מתמיד.

## קישורים חיצוניים
* 
קטגוריה:אינטרנט
ראיד דקה

**ראיד דקה** (ערבית: **رائد دقة**) הוא פוליטיקאי ערבי-ישראלי המכהן כראש עיריית באקה אל-גרבייה מ-2019.

## ביוגרפיה
בבחירות לרשות המקומית ב-2019 נבחר דקה בסבב שלישי מול אבו חוסיין גלאל עם רוב של 59.14%, זאת לאחר שבסבב השני אף אחד משניהם לא הצליח לעבור את רף 40% התמיכה ולאחר שבסיבוב הראשון התמודדו 8 מועמדים. דקה החליף בתפקיד את מורסי אבו מוך ולאחר בחירתו קרא לאחדות ביישוב ולהקמת קואליציה רחבה ברשות. דקה אישר כי קיבל שיחת טלפון מאבו חוסיין, שבמהלכה בירך אותו האחרון על הניצחון והודה בתבוסה ברוח ספורטיבית.

ביוני 2020 בעקבות מספר אירועי רצח ביישוב קרא לגרש את ארגוני הפשע מהיישוב וטען כי המשטרה מטפלת אחרת באירועים על רקע ביטחוני לעומת אירועי אלימות אחרים בחברה הערבית הפוגעים בביטחון האישי של תושבי היישוב. דקה אמר כי "המלחמה בפשיעה המאורגן אינה בידי הרשות המקומית, אלא בידי הגורמים בעלי הכלים, כלומר המשטרה, המשרד לביטחון פנים ומוסדות השלטון. שתיקתם מעניקה לגיטימציה לפושעים".

בשנת 2021 נעצרו שני צעירים מהיישוב בחשד שאיימו על דקה על רקע סירובו לשפר את תנאי העבודה של אחיהם העובד ברשות.

באוקטובר 2022 הותקף ובעקבות כך הושבתה העבודה ברשות לשעתיים.

בבחירות לרשות המקומית בפברואר 2024 התמודד שוב מול מורסי אבו מוך וזכה ב-53.3% מהקולות.

## קישורים חיצוניים
* 

## הערות שוליים

קטגוריה:ראשי עיריית באקה אל-גרבייה
קטגוריה:ערבים בראשות רשויות מקומיות בישראל
קטגוריה:פוליטיקאים ערבים ישראלים
החלטה 611 של מועצת הביטחון של האו"ם

**החלטה 611 של מועצת הביטחון של האו"ם**, שהתקבלה ב-25 באפריל 1988, לאחר שנזכרה בהחלטה 573 (1985) לאחר שהתקבלה תלונה של תוניסיה נגד ישראל, המועצה גינתה את מבצע הצגת תכלית בתוניסיה ב-16 באפריל 1988, שבה ח'ליל אל-ווזיר, שלוחה. של הארגון לשחרור פלסטין ומייסד המפלגה הפוליטית של פת"ח, נרצח.

המועצה תיארה את המתקפה כ"הפרה בוטה של האמנה", והפצירה במדינות החברות לנקוט צעדים כדי למנוע התקפות כאלה נגד הריבונות והשלמות הטריטוריאלית של כל המדינות. היא גם אישרה את נחישותה לנקוט בצעדים מתאימים ליישום ההחלטה הנוכחית, וביקשה מהמזכיר הכללי לדווח בדחיפות למועצה על כל התפתחויות חדשות במצב.

ההחלטה, שלא האשימה במפורש את ישראל בתקיפה, התקבלה ברוב של 14 קולות בעד ללא מתנגדים, עם נמנעת אחת שהיא ארצות הברית.

## קישורים חיצוניים
* 

## ביאורים

611
611
611
סבסטיאן ת'יל

**סבסטיאן ת'יל** (בצרפתית: **Sébastien Thill**; נולד ב-29 בדצמבר 1993) הוא כדורגלן לוקסמבורגי המשחק בעמדת הקשר בסטאל ז'שוב.

## קריירת מועדונים
ת'יל התחיל את הקריירה שלו בקבוצת פטאניה המקומית אליה הצטרף בגיל 16. בשנת  חתם בפרוגרס נידרקורן. ב-30 ביוני 2015 ערך את הופעת הבכורה שלו בזירה האירופית בתיקו 0-0 נגד שמרוק רוברס במסגרת מוקדמות הליגה האירופית. ב-4 ביולי 2017 הבקיע את שער הניצחון 1-2 נגד גלאזגו ריינג'רס שהיה הניצחון הראשון של הקבוצה בזירה האירופית.

ב-5 בספטמבר 2020 הושאל לטמבוב מליגת העל הרוסית.

ב-20 בינואר 2021 הושאל לעונה וחצי לשריף טירספול. ב-28 בספטמבר 2021 הבקיע בניצחון 1-2 נגד ריאל מדריד בסנטיאגו ברנובואו במסגרת שלב הבתים של ליגת האלופות. שער זה הפך את ת'יל לכדורגלן הלוקסמבורגי הראשון שמבקיע בשלב הבתים של ליגת האלופות אי פעם. במשחק שלאחר מכן הבקיע בכדור חופשי במשחק נגד אינטר.

ביוני  חתם בהנזה רוסטוק מהבונדסליגה השנייה. ב-31 באוגוסט 2023 שוחרר מהמועדון.

ב-1 בספטמבר 2023 חתם בסטאל ז'שוב מליגת העל הפולנית עד לסיום העונה. ב-22 במאי 2024 האריך את חוזהו בשנתיים.

## קריירה בינלאומית
ב-5 בספטמבר 2015 ערך את הופעת הבכורה שלו בנבחרת לוקסמבורג בניצחון 0-1 נגד  בו גם הבקיע את שער הבכורה שלו בנבחרת בדקה ה-92 של המשחק.

## תארים
; שריף טירספול
*ליגת העל המולדובית: , 
*הגביע המולדובי: 

## חיים אישיים
סבסטיאן הוא בנו של כדורגלן העבר סרג' ת'יל ואחיהם של הכדורגלנים ונסן ואוליבייר.

## קישורים חיצוניים

קטגוריה:כדורגלנים לוקסמבורגים
קטגוריה:קשרי כדורגל לוקסמבורגים
קטגוריה:כדורגלני טמבוב
קטגוריה:כדורגלני שריף טירספול
קטגוריה:כדורגלני הנזה רוסטוק
קטגוריה:כדורגלני נבחרת לוקסמבורג
קטגוריה:ספורטאים זרים ברוסיה
קטגוריה:ספורטאים זרים במולדובה
קטגוריה:ספורטאים זרים בגרמניה
קטגוריה:ספורטאים זרים בפולין
קטגוריה:ילידי 1993
ערד (אבן)

**אבן ערד** היא סוג של אבן טבעית המשמשת בבנייה ובקישוט. אבן זו מקורה באזור הנגב של ישראל ובפרט באזור העיר ערד משם גם נגזר שמה של האבן, והיא ידועה במראה הייחודי שלה ובאיכותה הגבוהה.
ממוזער|גדר בנויה מאבן ערד

## תכונות
* **מראה:** אבן ערד מגיעה בצבע חום סגול עם גידים לבנים, וגם בגוון שחור עז בשילוב גידים לבנים.
* **עמידות:** חומר הגלם מאופיין בקדירות על מנת לתת גוון אחיד וללא חומרים זרים. האבן עמידה בתנאים חיצוניים קשים ובעלת עמידות גבוהה לשחיקה.
* **שימושים:** האבן משמשת לחיפוי קירות, ריצוף, קרקע ושבילים, ומציעה גימור ייחודי ואסתטי למשטחים שונים.

## הרכב כימי
* סידן אוקסיד (CaO): 51.5%
* אלומיניום (Al): 0.8%
* נחושת (Cu): <0.01%
* ברזל (Fe): 0.9%
* מגנזיום (Mg): 0.7%
* זרחן (P): 0.3%
* סיליקון (Si): <0.01%

## יתרונות
* **אסתטיקה:** המראה הטבעי והגוונים המגוונים של אבן ערד מאפשרים יצירת עיצובים במבנים ובשטחים חיצוניים.
* **עמידות:** העמידות הרבה של האבן הופכת אותה לבחירה מועדפת לאזורים חשופים לשחיקה ולפגעי מזג האוויר.
* **תחזוקה:** אבן ערד דורשת תחזוקה מינימלית וקל לנקותה ולשמור על מראה חדש לאורך זמן.

## חסרונות
* **משקל:** אבן ערד יכולה להיות כבדה מאוד, מה שעשוי להקשות על השינוע וההתקנה שלה.

## שימושים מודרניים
בנייה מודרנית עושה שימוש רב באבן ערד, במיוחד בבניית בתים פרטיים, מבני ציבור, ופרויקטים אדריכליים הדורשים מראה טבעי ועמידות גבוהה.

## מידע נוסף
אבן ערד ידועה לא רק במראה האסתטי שלה אלא גם בתכונות הפיזיות שמקנות לה עמידות יוצאת דופן. אבן ערד משמשת בבנייה למטרות שונות, החל מחיפוי קירות פנימיים וחיצוניים ועד לשימושים דקורטיביים במדרגות ובריצוף. האבן זמינה במגוון רחב של גוונים וטקסטורות.

## קישורים חיצוניים
* מידע על האבן

ערד
קטגוריה:ערד
מייקל אמיר מורייו

**מייקל אמיר מורייו** (בספרדית: **Michael Amir Murillo**; נולד ב-11 בפברואר 1996) הוא כדורגלן פנמי המשחק בעמדת המגן הימני באולימפיק מרסיי.

## קריירת מועדונים
מורייו התחיל את הקריירה שלו במחלקת הנוער של סן פרנסיסקו פנמה וערך את הופעת הבכורה שלו בקבוצה הבוגרת כשהיה בן 18. ב-25 באוקטובר 2015 מורייו הבקיע את שני השערים הראשונים שלו עבור המועדון בניצחון 2–1 על אליאנסה פנמה.

ב-18 בפברואר 2017 מורייו הושאל לניו יורק רד בולס עד לסיום העונה. ב-29 ביולי 2017 הבקיע את שערו הראשון בקבוצה בניצחון 0-4 נגד מונטריאול אימפקט. ב-11 בנובמבר 2017 חתם על חוזה בקבוצה. ב-1 באוגוסט 2018 נכלל בנבחרת האולסטאר של ה-MLS לקראת משחק נגד יובנטוס והפך לפנמי הראשון שנכלל בנבחרת.

ב-6 בדצמבר 2019 חתם באנדרלכט מליגת העל הבלגית. ב-23 בפברואר 2020 מורייו הבקיע את השער הראשון שלו בקבוצה בניצחון 1-3 נגד אויפן.

ב-30 באוגוסט 2023 מורייו חתם בלאולימפיק מרסיי מליגת העל הצרפתית.

## קריירה בינלאומית
בשנת  מורייו זומן לסגל נבחרת פנמה. ב-15 במרץ 2016 ערך את הופעת הבכורה שלו בנבחרת בהפסד 1-0 ל. בהופעה הבאה שלו בנבחרת הבקיע את שער הבכורה שלו בנבחרת בניצחון 0-2 נגד .

מורייו השתתף עם הנבחרת 3 פעמים בגביע הזהב של CONCACAF, קופה אמריקה 2024 ומונדיאל 2018.

## תארים
; סן פרנסיסקו
*קופה פנמה: 

; ניו יורק רד בולס
*מגן האוהדים: 

; אישיים
*משחק האולסטאר של ה-MLS: 

## קישורים חיצוניים

קטגוריה:כדורגלנים פנמים
קטגוריה:מגני כדורגל פנמים
קטגוריה:כדורגלני ניו יורק רד בולס
קטגוריה:כדורגלני אנדרלכט
קטגוריה:כדורגלני אולימפיק מרסיי
קטגוריה:כדורגלני נבחרת פנמה
קטגוריה:ספורטאים זרים בארצות הברית
קטגוריה:ספורטאים זרים בבלגיה
קטגוריה:ספורטאים זרים בצרפת
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:ילידי 1996
קריסה (מחשוב)

**קריסה (מחשוב)** הוא אירוע שבו תוכנה או מערכת הפעלה מפסיקה לפעול כראוי ויוצאת מפעולה באופן בלתי צפוי. נפילה יכולה להתרחש בתוכנות יישומים, מערכות הפעלה או כתוצאה מתקלת חומרה.
[ממוזער|קריסת ליבה המוצגת על מחשב [iMac. זהו הסוג הנפוץ ביותר של כשל מערכת הפעלה במערכות דמויות יוניקס.]]

## סיבות לנפילה
* **באגים בתוכנה:** שגיאות בתכנות שגורמות לפעולה בלתי צפויה של התוכנה.
* **גישה לזיכרון לא חוקי:** ניסיון לגשת לזיכרון שאינו קיים או שאינו מורשה.
* **פקודות לא תקינות:** ביצוע פקודות לא חוקיות שגורמות לתוכנה להפסיק לפעול.
* **תקלות חומרה:** כשל ברכיבי החומרה כמו זיכרון, דיסק קשיח, או מעבד.

## סוגי נפילות
* **נפילת תוכנה:** מצב שבו יישום מסוים מפסיק לפעול. המשתמש יכול לסגור את היישום ולהפעילו מחדש.
* **נפילת מערכת:** מצב שבו מערכת ההפעלה מפסיקה לפעול, מה שגורם להשבתה מלאה של המחשב. במקרים כאלו נדרשת אתחול מחדש של המערכת.

## השלכות
נפילה יכולה לגרום למערכת הפעלה להיכנס למצב של קריסת ליבה (kernel panic) או לשגיאת מערכת קטלנית (fatal system error). במקרים חמורים, נפילות יכולות לחשוף נתונים רגישים או לאפשר ביצוע קוד זדוני.
## דיווח ותיקון
נפילות בדרך כלל מדווחות למפתחים באמצעות מנגנונים שונים כמו דוחות קריסה, כדי שיוכלו לבדוק ולתקן את הבעיות הגורמות לנפילה. דוחות אלו מכילים מידע על המצב שבו התוכנה נפלה, מה שיכול לסייע בזיהוי ותיקון הבעיה.

## אבטחה
נפילות עשויות להיות בעלות השלכות אבטחה, כיוון שהן יכולות לחשוף נתונים רגישים או לאפשר ביצוע קוד זדוני. לעיתים, תוקפים יכולים לנצל באגים שגורמים לנפילה כדי להחדיר קוד זדוני למערכת.

## פתרונות מניעה
* **בדיקות תוכנה:** ביצוע בדיקות יסודיות על התוכנה לפני שחרורה.
* **עדכונים ותיקונים:** שחרור עדכוני תוכנה ותיקונים לבאגים שהתגלו.
* **שימוש במנגנוני גיבוי ושחזור:** התקנת מנגנוני גיבוי ושחזור שיכולים להחזיר את המערכת למצב תקין במקרה של נפילה.
* **תחזוקת חומרה:** תחזוקה וגיבוי של מערך החומרה למניעת נפילות ותקלות במנגנוני החומרה.

## דוגמאות לנפילות מפורסמות
* **[[באג קראודסטרייק 2024]]:** נפילה מפורסמת שהתרחשה בתוכנת האבטחה קראודסטרייק, שגרמה לתקלות נרחבות במערכות רבות ברחבי העולם.
[250px|ממוזער|מרכז| תוצאה של הנפילה [מסך המוות הכחול|מסך כחול בנמל התעופה לה גוארדיה]]

## הערות שוליים

קטגוריה:מחשבים
אדלייד הרמן

**אדלייד הרמן** (1853–1932) הייתה קוסמת ואמנית וודוויל אנגליה שנקרא "מלכת הקסם". היא הייתה נשואה לאלכסנדר הרמן, קוסם מפורסם אחר.
טקסט=|ממוזער| אדלייד הרמן בהופעה

## קריירה מוקדמת
אדלייד הרמן נולדה בשם אדלייד סקארסס (Adelaid Scarcez) בשנת 1853 באנגליה.

בצעירותה למדה אקרובטיקה אווירית וריקוד. היא למדה לרכוב על הוולוסיפד, אופניים מהמאה ה-19, ונסעה כרוכבת פעלולים עם להקת הולוסיפד של פרופסור בראון.

היא החלה את קריירת הקוסמות שלה כעוזרת לבעלה, הקוסם אלכסנדר הרמן ("הרמן הגדול"). הם נישאו בשנת 1875 בבניין העירייה, שם ערך ראש עיריית ניו יורק ויליאם ה. וויקהאם את הטקס שלהם.

יחד, אלכסנדר ואדלייד בידרו את הקהל במגוון קסמים. אדלייד הייתה חלק מרכזי באשליות רבות, כשהיא הופיעה, בין השאר, כ"ישנה מרחפת", ככדור תותח אנושי, ורוכבת אופניים שנשאה ילדה על כתפיה. ההרמנים סיירו בארצות הברית, מקסיקו, דרום אמריקה ואירופה.

## קריירת סולו
כאשר אלכסנדר מת ב-1896, אדלייד הרמן החליטה להמשיך במופע. היא עבדה בתחילה עם אחיינו של בעלה, ליאון הרמן, אבל חילוקי דעות הובילו אותם להיפרד לאחר שלוש עונות בלבד.

לאחר מכן, אדלייד הרמן התפרסמה מאוד כקוסמת בפני עצמה, וזכתה לכינוי "מלכת הקסם". היא ערכה סיבוב הופעות במשך יותר מ-25 שנים. בכתבה מ-2 בנובמבר 1899 במגזין ברודוויי שכותרתה "הקוסמת האישה היחידה בעולם", הצהירה הרמן, "לא אבוא על סיפוקי עד שהציבור יכיר בי כמובילה במקצוע שלי, וללא קשר לחלוטין לשאלת המין."

בתקופה ההיא הרמן הייתה אחת מהקוסמים הבודדים שביצעו את הטריק "תפיסת קליע", ואולי הקוסמת האישה היחידה שביצעה אותו. ב-19 בינואר 1897, חודש לאחר מותו אלכסנדר, כשעוד הופיעה עם ליאון הרמן, היא עמדה מול כיתת יורים בבית האופרה המטרופוליטן בניו יורק וביצעה את האשליה בהצלחה.

האשליה האהובה עליה הייתה "כלת הפנטום", שעסק בנושאים של אובדן ונישואים. באמצעות "היפנוט", היא גרמה לגוף של כלה, עטופה בלבן, להתרומם על במה מוארת. היא העבירה חישוק על צורתה המרחפת, הראתה שאין חוטים, ואז משכה את המשי הלבן – הכלה נעלמה. באשליית נוספת, "המכשפה", היא נכנסה לבמה לבושה כאישה זקנה, מנסה להגיע לאש בוערת בחושך. כשהגיעה לבסוף למדורה, היא צללה לתוך הלהבות. בניגוד למופע ה"שריפה" הישן יותר מהתקופה שהופיעה עם בעלה, שבו היא חזרה כרוח רפאים מתגרה, באשליה הזו היא נולדה כצעירה.

"תיבת נח" היה הלהיט הוודווילי הגדול ביותר שלה. בתחילה הוצגה תיבת נח ריקה, ואז נשפכו אל הארובה שלה דליי מים המסמלים את המבול. מיד לאחר מכן טיפסו מהארובה שני חתולים, אחד שחור ואחד לבן, ובמקביל הגיח כֶּבֶשׁ שעליו יצאה תהלוכה של כלבים מחופשים לציפורים, נמרים, אריות, טיגריסים, זברות ופילים. להקת יונים לבנות עפה מהחלונות, והתיבה התנ"כית נפתחה וחשפה אישה שוכבת לבושה בלבן.

הרמן המשיכה להופיע בשנות ה-70 לחייה עד 1926, כאשר שריפה במחסן במנהטן הרסה את האביזרים שלה והרגה את רוב החיות ששימשו באשליית "תיבת נח". היא התאוששה לזמן קצר עם מופע בשם "קסם, חן ומוזיקה", שהדגיש את שלושת האלמנטים שבהם היא הצטיינה בקריירה שלה. 1928 הייתה שנת ההופעה האחרונה שלה.

הרמן מתה מדלקת ריאות ב-19 בפברואר 1932. היא קבורה בניו יורק.

## קישורים חיצוניים

* פודקאסט על אדלייד הרמן: What'sHerName Podcast, "THE DISAPPEARING WOMAN Adelaide Herrmann"
* 

## הערות שוליים

קטגוריה:קוסמים
קטגוריה:ילידות 1853
קטגוריה:בריטים שנולדו ב-1853
קטגוריה:בריטיות שנפטרו ב-1932
קטגוריה:בריטים שנפטרו ב-1932